**Știi...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știi...

Aș vrea în somn să-mi vii,

Să imi mângâi visele

Și să-mi calci prin casele

Fanteziilor de-o viață,

Să-mi spui adevăru'n față

Despre ce crezi despre ele

Fără-a folosi perdele...

Știi...

Îmi doresc să fim copii

Eu mai mică, tu mai mare,

In padure, pe-o cărare,

Să mă duci zburând ca gândul

Fără a vedea pământul,

Doar frunze si crengi cu mâna

Să atingem totdeauna!

Să mă duci în poieniță,

Să îmi faci o coroniță

Din flori multe și frunzuțe,

Din mușchi să ne faci pernuțe

Si acolo noi , cuminți,

Cu o aură de sfinți,

Să dormim îmbrătișați

Ca cei mai iubitori frați.

Vreau să fiu copilă iară...

Anii mulți incep să doară!

Vreau să simt iar puritatea,

Să rescriu anilor cartea

Așa cum e-acum dorința:

Lângă tine...Am putința?